<classify> Hivi karibuni Shirikisho la Soka Tanzania TFF lilitangaza kuwa Twiga Stars itachuana na Kenya Agosti 23, kabla ya kuelekea Congo Brazaville katika michuano itakayoanza Septemba 4, na kushirikisha michezo mbalimbali.Akizungumza kwa njia ya simu Kaijage alisema Kenya wana kikosi kizuri, ambacho kimekuwa kikijitahidi kufanya vizuri katika baadhi ya michezo yake, hivyo ikiwa watakuja na wachezaji wao wenye uzoefu watapata changamoto.Sio kwamba naigopa Kenya isipokuwa nawaheshimu ni timu nzuri na hivi karibuni walicheza dhidi ya Afrika Kusini, ambapo walionesha kiwango kizuri, alisema Kaijage.Mchezo huo utakuwa ni wa kwanza wa kirafiki wa kimataifa kwa ajili ya maandalizi yao kuelekea Brazaville.Kaijage alisema kikosi chake kinaendelea na kambi vizuri huko Zanzibar na hakuna majeruhi, hivyo wanaisubiri kwa hamu Kenya, ili kujipima na kujua watakuwa katika nafasi gani.  <topic>: MICHEZO 